El règim comunitari que regula el sector vitivinícola, establert per la normativa comunitària i iniciat l'any 1999, preveia aconseguir l'equilibri entre l'oferta i la demanda de la producció vitícola i mantenir el nivell de rendes dels viticultors.
Per aconseguir aquests objectius, cal augmentar la competitivitat dels productors, consolidar el prestigi assolit pels vins comunitaris com uns dels millors del món, mantenir les tradicions, respectar el medi ambient i potenciar el teixit social de les zones vitícoles.
El Reglament (CE) núm. 479/2008, del Consell, de 29 d'abril, estableix l'organització comuna del mercat vitivinícola i modifica els Reglaments (CE) núm. 1493/1999, (CE) núm. 1782/2003, (CE) núm. 1290/2005 i (CE) núm. 3/2008, deroga el Reglament (CEE) núm. 2392/1986 en la seva totalitat i en part el Reglament (CE) núm. 1493/1999, fet què ha suposat importants modificacions en matèria de potencial vitícola.
Entre elles hi ha l'obligació dels Estats membres de presentar un programa de suport de cinc anys de durada, que ha de contenir les mesures que el mateix Reglament detalla i entre les quals figura la reestructuració i reconversió de vinyes.
D'altra banda, el Reglament (CE) núm. 555/2008, de la Comissió, de 27 de juny, estableix les normes de desenvolupament del Reglament (CE) núm. 479/2008, del Consell, en allò relatiu als programes d'ajut, el comerç amb països tercers, el potencial productiu i els controls en el sector vitivinícola.
Les actuacions de reestructuració i reconversió de la vinya que afavoreixin la modernització de les explotacions vitícoles, així com l'adequació varietal a les noves tendències del mercat, són mesures que reforcen l'estructura competitiva del sector vitivinícola.
En l'àmbit de Catalunya, la Llei 15/2002, de 27 de juny, d'ordenació vitivinícola, va representar la creació d'un marc a Catalunya per al sector vitivinícola, amb la finalitat de millorar la qualitat dels productes vitivinícoles, establir els procediments de control i ordenar els elements necessaris per assolir aquests objectius.
Aquesta Llei es va desplegar amb el Decret 264/2003, de 21 d'octubre, pel qual es regula el Registre vitivinícola de Catalunya, i amb el Decret 474/2004, de 28 de desembre, pel qual es desplega la Llei 15/2002, de 27 de juny, d'ordenació vitivinícola, com a instrument de gestió del potencial vitivinícola.
Dintre d'aquest marc, i per tal de consolidar el teixit social de les zones vitícoles, la conservació del medi ambient i l'establiment de mesures competitives, es fa necessari continuar amb la modernització de les explotacions vitícoles mitjançant plans de reestructuració i/o reconversió de la vinya, que regula aquesta Ordre.
El règim d'ajuts establirà que a la sol·licitud de l'ajut per a la reestructuració i/o reconversió de la vinya s'adjunti el pla corresponent.
Per tant, és necessari regular el procés de presentació i aprovació d'aquest pla de reestructuració i/o reconversió de la vinya.
Atès que la superfície i les actuacions objecte de reestructuració i/o reconversió resta condicionada al repartiment que adopti la Conferencia Sectorial d'Agricultura i Desenvolupament Rural, l'Ordre estableix que els plans s'aprovaran aplicant criteris de prioritat.
En l'elaboració d'aquesta Ordre s'ha consultat el sector vitícola de Catalunya representat a la Taula Sectorial de la Vinya i el Vi.
En conseqüència, a proposta de la Direcció General d'Agricultura i Ramaderia, i en ús de les atribucions que m'han estat conferides,
L'objecte d'aquesta Ordre és regular la presentació i posterior aprovació, en el seu cas, dels plans de reestructuració i/o reconversió de la vinya destinada a produir raïm per vinificació, que tinguin com a finalitat l'augment de la competitivitat dels productors vitivinícoles i l'adaptació de l'oferta a la demanda del mercat, per al període 2008-2013.
2.1 Podran presentar plans de reestructuració i/o reconversió de la vinya per a la seva aprovació, les persones viticultores que destinin la seva producció de raïm a la vinificació, d'acord amb el que estableix l'article 11 del capítol I del títol II del Reglament (CE) núm. 479/2008, i que tinguin inscrites al Registre vitivinícola de Catalunya la totalitat de les parcel·les de vinya de les quals són titulars.
2.2 Els plans de reestructuració i/o reconversió de la vinya de Catalunya, podran ser col·lectius o individuals.
El nombre mínim de persones viticultores que poden constituir un pla de reestructuració i/o reconversió col·lectiu serà de vint.
Aquest nombre es podrà reduir fins a deu persones viticultores en les zones que per les seves característiques es pugui justificar, davant la Direcció General d'Agricultura i Ramaderia, que no s'ha assolit el nombre mínim de persones viticultores.
Els plans col·lectius de reestructuració i/o reconversió de la vinya, es realitzaran en el marc d'un acord establert entre els/les viticultors/es.
Les persones viticultores integrades en un pla col·lectiu han de designar una persona representant encarregada de les relacions entre les persones productores i l'Administració, en els termes que estableix l'article 32 de la Llei 30/1992, de 26 de novembre, de règim jurídic de les administracions públiques i del procediment administratiu comú.
2.3 Cada persona titular d'explotació només podrà executar un únic pla per convocatòria, ja estigui dins un pla individual o en un col·lectiu, aprovat pel departament competent en matèria d'agricultura.
2.4 No podran sol·licitar un pla individual, ni incloure's en un pla col·lectiu, els titulars d'explotacions que s'hagin acollit a la prima per abandonament definitiu del cultiu de vinya en els darrers deu anys.
Plans de reestructuració i/o reconversió
3.1 Per tal de poder percebre els ajuts destinats a la reestructuració i/o reconversió, és un requisit indispensable que el departament competent en matèria d'agricultura aprovi el pla corresponent.
Reestructurar una parcel·la: el conjunt d'actuacions que tendeixen a renovar una plantació de vinya ja existent, partint de la seva arrencada, fent les modificacions necessàries per adaptar-la a noves condicions del terreny, a les perspectives de mercat i a la millora de les tècniques de conreu.
Inclou el canvi d'ubicació de la plantació.
Reconvertir una parcel·la de vinya: les actuacions de reempelt i reconducció de vas a emparrat, encaminades a renovar una plantació existent, sense arrencar-la, per adaptar-la a les perspectives de mercat o a la millora de les tècniques de conreu.
Mesura: el conjunt d'actuacions que tendeixen a aconseguir la reestructuració i/o reconversió d'una superfície predefinida de vinya.
Acció: les operacions que pot abastar el règim de reestructuració i/o reconversió en el si d'una mesura.
3.3 Les parcel·les a reestructurar plantades de vinya, i les parcel·les a reconvertir, hauran d'estar inscrites al Registre vitivinícola de Catalunya.
3.4 El pla de reestructuració i/o reconversió de vinya només es podrà concedir per a una o diverses de les actuacions subvencionables següents:
a) Reconversió varietal, inclòs el reempelt.
c) Millora de les tècniques de gestió de la vinya.
3.5 Els plans de reestructuració i/o reconversió han d'incloure alguna de les accions següents, amb els costos màxims que figuren a l'annex:
3.6 Les superfícies acollides al pla de reestructuració i/o reconversió de la vinya han de romandre en cultiu durant un període mínim de deu anys comptat des de la campanya següent a la d'execució de la mesura.
L'incompliment d'aquest requisit obliga a la persona o persones beneficiàries al reintegrament de l'import de l'ajut percebut i als interessos de demora corresponents, d'acord amb el que estableix la normativa vigent en matèria de subvencions.
3.7 No es podran incloure en un pla de reestructuració i/o reconversió les actuacions següents:
a) La renovació normal de les vinyes que han arribat al final del seu cicle natural, entès aquest com la replantació d'una mateixa superfície de terreny amb la mateixa varietat i amb les mateixes tècniques de conreu, tal com defineix l'article 6 del Reglament (CE) núm. 555/2008, de la Comissió, de 27 de juny, que estableix les normes de desenvolupament del Reglament (CE) núm. 479/2008, del Consell, pel qual s'estableix l'organització comuna de mercat vitivinícola en allò relatiu als programes d'ajut, el comerç amb països tercers, el potencial productiu i els controls en el sector vitivinícola.
b) Les parcel·les vitícoles que s'hagin beneficiat d'ajuts a la reestructuració i/o reconversió comunitaris, estatals o autonòmics, en els darrers deu anys, en la mateixa superfície de vinya.
c) Les vinyes que s'hagin plantat amb drets procedents de la reserva de drets, fins passats deu anys de la campanya de plantació.
3.8 En el cas de plans col·lectius, el pla de reestructuració i/o reconversió ha de preveure les mesures i accions corresponents que ha de dur a terme cada persona viticultora inclosa al pla.
4.1 Les sol·licituds d'aprovació dels plans de reestructuració i/o reconversió s'han d'adreçar a la Direcció General d'Agricultura i Ramaderia i s'han de presentar en imprès normalitzat, que es podrà descarregar des del web http://www.gencat.cat/dar, a les oficines comarcals del Departament d'Agricultura, Alimentació i Acció Rural (DAR), preferentment, sens perjudici de fer ús de la resta de mitjans que estableix la Llei 30/1992, de 26 de novembre.
4.2 Els plans corresponents a les campanyes 2008-2011 s'han de presentar en el termini de quinze dies comptat a partir de l'endemà de la publicació d'aquesta Ordre al DOGC.
Per als plans anuals, la sol·licitud d'aprovació de nous plans s'ha d'efectuar entre el 15 de setembre i el 15 de novembre de 2011, per a la campanya 2011-2012, i entre el 15 de setembre i el 15 de novembre de 2012 per a la campanya 2012-2013.
4.3 La persona representant del pla col·lectiu, o en el seu cas la persona titular del pla individual, ha d'aportar, juntament amb la sol·licitud d'aprovació del pla, la documentació següent:
a) Identificació de les dades de la persona representant en el cas de plans col·lectius, adjuntant la documentació acreditativa de l'experiència, o la identificació de les dades de la persona viticultora titular, en els plans individuals.
b) En el cas de plans col·lectius: estatuts de l'entitat legalment constituïda, o acord establert entre les persones viticultores participants, si escau.
c) En cas de plans col·lectius: relació de persones que formen part del pla, acompanyada de la documentació acreditativa de la seva condició de persona viticultora.
No obstant això, no caldrà presentar la documentació que ja s'hagi presentat anteriorment al DAR i de la qual no hagin variat les dades i continuïn vigents.
En aquest cas, quan s'iniciï el procediment administratiu en una oficina del DAR diferent a la que es va presentar la documentació, caldrà indicar en l'imprès de sol·licitud en quin procediment i unitat del DAR es va aportar la documentació requerida.
d) Descripció dels objectius previstos de l'execució del pla.
f) Relació dels codis de parcel·la vitícola inscrites al Registre vitivinícola de Catalunya incloses al Pla de reestructuració i/o reconversió, i les parcel·les on es preveu una nova plantació de vinya, que s'inclouen al pla i que no estan inscrites al Registre vitivinícola de Catalunya en el moment de presentació del pla.
La situació de les parcel·les vitícoles objecte de reconversió i/o reestructuració es presentarà amb informació de recinte SIGPAC i codi de parcel·la vitícola del Registre vitivinícola de Catalunya, en què indiqui:
f.1) Accions a realitzar en cadascuna de les parcel·les a reconvertir, amb indicació del nombre de ceps en les parcel·les en què l'objecte de l'ajut sigui el reempelt.
f.2) Accions a realitzar a les parcel·les a reestructurar, amb indicació dels casos en què la parcel·la a reestructurar no sigui la parcel·la origen dels drets.
En l'acció de plantació s'haurà d'indicar el nombre de ceps a plantar.
g) Superfície de cadascuna de les parcel·les a reestructurar i/o reconvertir.
h) Indicació, per a cada mesura, de la campanya prevista de finalització.
i) En el cas de plans col·lectius, autorització de cadascuna de les persones viticultores integrades en el pla, per tal que la persona representant actuï en el seu nom, únicament en els casos que no siguin entitats jurídiques legalment constituïdes.
4.4 En cas que la Conferencia Sectorial d'Agricultura i Desenvolupament Rural acordi ampliar les hectàrees, les persones a les que no se'ls hagi aprovat el pla per manca de hectàrees i actuacions no caldrà que presentin nova sol·licitud d'aprovació del pla.
A aquest efecte, l'Administració, d'ofici, entén que la sol·licitud ha estat novament presentada i procedirà a tramitar-la d'acord amb el que estableix aquesta Ordre.
El termini màxim d'execució del pla serà de tres anys per als plans aprovats en la campanya 2008-2009.
Requisits dels plans de reestructuració i/o reconversió
6.1 La superfície objecte de reestructuració i/o reconversió inclosa als plans no podrà ser inferior a 25 hectàrees per als plans col·lectius.
Aquesta superfície es podrà reduir a 10 hectàrees en el supòsit de plans col·lectius que puguin estar integrats per un mínim de deu persones viticultores d'acord amb el que estableix el segon paràgraf de l'article 2.1.
La superfície màxima dels plans individuals serà de 9 hectàrees, per als plans aprovats en la campanya 2008-2009 i de 3 hectàrees per als plans anuals.
6.2 A les parcel·les que siguin objecte de reestructuració, la superfície mínima de la parcel·la un cop reestructurada haurà de ser de 0,5 hectàrees.
No obstant això, aquest límit podrà ser inferior si el nombre final de parcel·les reestructurades d'un mateix pla és inferior al 80% del nombre de parcel·les inicials.
6.3 A les parcel·les que siguin objecte de reconversió la superfície final haurà de ser igual a la superfície inicial.
6.4 El límit màxim a reestructurar i/o reconvertir per viticultor i any serà de 3 hectàrees.
6.5 S'autoritza la utilització de drets de replantació que procedeixin de fora de l'explotació, fins a un màxim del 20% de la superfície inclosa al pla.
Els drets aportats per persones joves agricultores que s'hagin assignat en convocatòries de repartiments de drets de la reserva de drets de Catalunya, no computaran a aquest efecte.
6.6 Les varietats a plantar incloses en els plans de reestructuració i/o reconversió de vinya, hauran d'estar a la llista oficial de varietats, que s'aprova amb caràcter anual, com a autoritzades o recomanades.
6.7 A les activitats de reestructuració i/o reconversió, és obligatòria la utilització de material certificat, inclosos els portaempelts.
6.8 Les plantacions de vinya objecte de plans de reestructuració i/o reconversió s'han de cultivar de manera sostenible i en condicions per obtenir un rendiment òptim del conreu i complir, a l'explotació o explotacions incloses en el pla, els requisits legals de gestió que estableix el Reglament (CE) núm. 73/2009, del Consell, de 19 de gener, així com les bones condicions agràries i mediambientals que estableix el Decret 221/2005, d'11 d'octubre, sobre l'aplicació de la condicionalitat en relació amb els ajuts directes de la política agrària comuna.
La determinació de la superfície objecte de l'ajut al pla de reestructuració i/o reconversió, es realitzarà d'acord amb el mètode que estableix l'article 75 del Reglament (CE) núm. 555/2008, de la Comissió, de 27 de juny, pel qual s'estableixen les normes de desenvolupament del Reglament (CE) núm. 479/2008, del Consell, que estableix l'organització comuna de mercat vitivinícola en allò relatiu als programes d'ajut, el comerç amb països tercers, el potencial productiu i els controls en el sector vitivinícola.
8.1 La Direcció General d'Agricultura i Ramaderia aprovarà cadascun dels plans presentats per a la totalitat de persones viticultores integrants, sense la possibilitat d'aprovacions parcials.
8.2 En cas que els plans de reestructuració i/o reconversió sol·licitats superin la superfície total a reestructurar i/o reconvertir prevista en tot el territori de Catalunya, d'acord amb el repartiment que hagi adoptat la Conferencia Sectorial d'Agricultura i Desenvolupament Rural, els plans s'aprovaran aplicant els criteris de prioritat següents: els plans col·lectius sobre els individuals, i dins d'aquells, els que el nombre de persones joves agricultores, persones agricultores a títol principal o empreses agràries prioritàries sigui superior.
9.1 L'òrgan competent per emetre la resolució sobre les sol·licituds de plans és el director o la directora general d'Agricultura i Ramaderia.
9.2 El termini màxim per emetre la resolució i notificar-la per escrit a la persona sol·licitant serà de dos mesos comptats a partir de la data en què finalitzi el termini de presentació de sol·licituds.
9.3 Contra la resolució del pla del director o la directora general d'Agricultura i Ramaderia, que no exhaureix la via administrativa, es podrà interposar recurs d'alçada davant el conseller o consellera d'Agricultura, Alimentació i Acció Rural en el termini d'un mes comptat a partir de l'endemà de la notificació de la resolució, sens perjudici que es pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Alimentació i Acció Rural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
9.4 La resolució d'aprovació no comporta, en cap cas, el compromís futur de la concessió d'ajut per part del Departament d'Agricultura, Alimentació i Acció Rural.
10.1 Anualment, i en tot cas en el termini comprès entre el 15 d'octubre i el 15 de novembre de cada any, es podran presentar modificacions als plans aprovats, dins de la durada del pla.
10.2 Als efectes d'aquest article s'entenen com a modificacions dels plans de reestructuració i/o reconversió de la vinya, les següents:
a) Les variacions de les mesures a portar a terme en una campanya determinada en relació amb la previsió efectuada i concretada al pla presentat i aprovat, sempre que no impliquin augment de la superfície de la nova mesura a realitzar.
b) La cessió de la superfície d'una persona viticultora inclosa al pla de reestructuració i/o reconversió cap a una altra persona viticultora, sempre que la transferència no comporti l'augment de la superfície ni s'incrementin les accions a realitzar en la mesura objecte de traspàs.
c) La inclusió d'una nova persona viticultora al pla de reestructuració i/o reconversió, quan comporti el traspàs de mesures en les condicions de l'apartat anterior.
Als apartats a), b) i c), les persones viticultores cedents i adquirents hauran d'estar incloses en una mateixa tipologia de viticultor, i justificar documentalment la cessió o la inclusió davant la persona representant del pla, que serà l'encarregada de presentar davant la Direcció General d'Agricultura i Ramaderia un resum de les modificacions i/o adaptacions.
10.3 S'admetran modificacions que impliquin increment de superfície global d'un pla, sempre que la superfície de la mesura i accions a incrementar procedeixi de la baixa d'una superfície igual o superior d'un altre pla aprovat.
Les noves persones viticultores que hagin incrementat la superfície d'un pla per una superfície igual o superior a la que s'ha donat de baixa en un altre pla, hauran d'estar incloses en una mateixa tipologia de viticultor, i tindran l'obligació de romandre al pla amb el qual s'incorporen, fins a la seva finalització.
11.1 L'òrgan competent per emetre la resolució sobre les sol·licituds de modificació és el director o la directora general d'Agricultura i Ramaderia.
El termini màxim per emetre la resolució i notificar-la per escrit a la persona sol·licitant, serà d'un mes comptat a partir de la data en què finalitzi el termini de presentació de sol·licituds.
11.2 Contra la resolució de denegació de les modificacions del pla que no exhaureix la via administrativa, es podrà interposar recurs d'alçada davant el conseller o consellera d'Agricultura, Alimentació i Acció Rural, en el termini d'un mes comptat a partir de l'endemà de la notificació de la resolució, sens perjudici que es pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Alimentació i Acció Rural es podrà interposar en el termini de tres mesos comptat a partir de la data en què s'exhaureixi el termini per resoldre i notificar, tal com estableix l'apartat anterior.
Barcelona, 18 de febrer de 2009
Relació d'accions que pot abastar el règim de reestructuració i/o reconversió de la vinya.
Costos màxims (expressats en euros/hectàrees).
Preparació del sòl: 962 euros/ha.
Planta i plantació (unitat): 2,07 euros/planta.
Altres costos plantació: 240 euros/ha.
Formació de vas a emparrat: 3.649 euros/ha.
Desinfecció del terreny: 2.104 euros/ha.
Anivellació del terreny: 601 euros/ha.
Reposició, terra i lapil·li: 5.050 euros/ha.
Protecció de planta jove: 1.202 euros/ha.